Propionska acidemija

**Propionska acidemija**, znana i kao **propionska acidurija** ili **nedostatak propionil-CoA karboksilaze** (**nedostatak PCC**), jest rijetki autosomno recesivni metabolički poremećaj, klasificirana kao  organska acidemija aminokiselina razgranatog lanca.

Poremećaj se javlja u ranom neonatusnom periodu, sa  lošim hranjenjem, povraćanjem, letargijom i nedostatkom mišićnog tonusa. Bez liječenja, smrt može nastupiti brzo, zbog sekundarnih hiperamonemija, infekcija, kardiomiopatije ili oštećenja mozga.

## Simptomi i znaci
Propionska acidemija se karakterizira gotovo odmah kod novorođenčadi. Simptomi uključuju loše hranjenje, povraćanje, dehidraciju, acidozu, nizakmišićni  tonus (hipotonija), napade i letargiju. Efekti propionske acidemije brzo postaju opasni po život.

Dugoročne komplikacije mogu uključivati hroničnu bolest bubrega, kardiomiopatiju i ptolongilani QTc interval.

## Patofiziologija
.]]
Kod zdravih osoba, enzim propionil-CoA karboksilaza pretvara propionil-CoA u metilmalonil-CoA. Ovo je jedan od mnogih koraka u procesu pretvaranja određenih aminokiselina i masti u energiju. Osobe s propionskom acidemijom ne mogu izvršiti ovu konverziju jer enzim propionil-CoA karboksilaza nije funkcionalan. Esencijalne aminokiseline valin, metionin, izoleucin i treonin ne mogu se pretvoriti i to dovodi do nakupljanja propionil-CoA. Umjesto da se pretvori u metilmalonil-CoA, propionil-CoA se zatim pretvara u propionsku kiselinu, koja se nakuplja u krvotoku. To zauzvrat uzrokuje nakupljanje opasnih kiselina i toksina, što može uzrokovati oštećenje organa.

U mnogim slučajevima, propionska acidemija može oštetiti mozak, srce, bubrege, jetru, uzrokovati napade i kašnjenje u normalnom razvoju, poput hodanja ili govora. Pacijent će možda morati biti hospitaliziran kako bi se spriječila razgradnja proteina u organizmu. Potrebe u ishrani se moraju pažljivo pratiti.

Mutacije u obje kopije *PCCA* ili genu *PCCB* uzrokuju propionsku acidemiju. Ovi geni sadrže upute za formiranje alfa- i beta-podjedinica PCC-a, enzima zvanog propionil-CoA karboksilaza.

PCC je neophodan za normalnu razgradnju esencijalnih aminokiselina valina, izoleucina, treonina i metionina, kao i određenih neparnolančanih masnih kiselina. Mutacije u genima "PCCA" ili "PCCB" remete funkciju enzima, sprečavajući metabolizam ovih kiselina. Kao rezultat toga, propionil-CoA, propionska kiselina, ketoni, amonijak i drugi toksični spojevi akumuliraju se u krvi, uzrokujući znakove i simptome propionske acidemije.

## Dijagnoza
Povišene razine metabolita propionske kiseline (naprimjer, 3-hidroksipropionat, metilcitrat, tiglilglicin, propionilglicin) pronađeni u krvi i urinu zajedno s normalnim nivoima biotinidaze.

Transplantacija jetre sve više dobija na značaju u liječenju ovih pacijenata, s malim serijama koje pokazuju poboljšan kvalitet života.

## Epidemiologija
Propionska acidemija se nasljeđuje po autosomnom recesivnom obrascu i nalazi se u otprilike 1/35.000 sa učestalošću od oko 1/3.000.|

## Historija
Godine 1957., rođeno je muško dijete sa slabim mentalnim razvojem, ponovljenim napadima acidoze i visokim nivoom ketona i glicina u krvi. Nakon testiranja ishrane, dr. Barton Childs otkrio je da su se njegovi simptomi pogoršali kada su mu date aminokiseline leucin, izoleucin, valin, metionin i treonin. U 1961., medicinski tim u Johns Hopkins Hospital u Baltimoreu, Maryland objavio je slučaj, nazvavši poremećaj **ketonka hiperglikemija**. Godine 1969, koristeći podatke sestre prvoopisanog pacijenta, ustanovili su da je propionska acidemija recesivni poremećaj i da su propionska acidemija i metilmalonska acidemija uzrokovane nedostatkom u istom enzimskom putu.

## Također pogledajte
* Metilmalonska acidemija
* Izovalerijanska acidemija
* Bolest s mokraćom mirisa javorovog sirupa

## Reference
## Vanjski linkovi 
* 
*
*

Kategorija:Geni na hromosomu 3
Kategorija:Poremećaji metabolizma aminokiselina
Kategorija:Autosomno recesivni poremećaji
Kategorija:Rijetke bolesti
Kategorija:Poremećaji metabolizma masnih kiselina